Шалкан

(Рус халык әкияте буенча инсценировка)

Балалар костюмнардан, ярымтүгәрәк ясап тезелгәннәр.

Уртада 2 алып баручы.

Барысы бергә. Исәнмесез, кунаклар !

**1 нче алып баручы**. Әкият “Шалкан” дип атала.

**Икесе бергә**. Рәхим итеп карагыз! (*Икесе ике якка китәләр.)*

Тычкан. Мин – тычкан,чи-чи-чи!(*Йөгереп кереп кача*.)

Песи. Ә мин песи булам. Исемем-Мияубикә.Мияууу! (*Йомшак келәмгә барып ята.)*

 Эт. Мин эт булам.Исемем-Акбай,һау-һау-һау! (*Оясына кереп кача*.)

Кыз . Ә мин-кыз ,исемем-Гөлзирә (*өйгә кереп китә.)*

Әби. Мин әби булам инде (*өйгә кереп китә*.)

Бабай. Ә мин бабай булам (*өй янына бара.)*

Шалкан. Ә мин –шалкан *(әйләнеп ала да уртага барып утыра*.)

**1 нче алып баручы**. Бабай шалкан утырткан.

**2 нче алып баручы**. Шалкан зу-у-ур булып үскән

Бабай . (чыга,кулын каш өстенә куеп, шалкан тирәсендә йөри.

 Ай Аллам ,вай Аллам!

 Каян үскән бу шалкан ?!

 Кайсы ягыннан тартыйм

 Ничек кенә чыгарыйм? *(Башын кашып тора.)*

Тукта, әбине чакырыйм әле! Әбисе, әбисе, дип , чык әле монда!

Әби *(яулыгын төзәткәләп.)*

 Ятып кына торыйм,дисәм,

 Тагын нигә чакыра?

 Нәрсә булган бу бабайга,

 Шалканга карап тора?

Бабай *(шалканга күрсәтеп.)*

 Күр, әбисе,нинди шалкан

 Үскән безнең бакчада!

 Бергәләп тартып чыгарыйк,

 Тотын минем аркага!

**1 нче алып баручы**. Әби бабайга,бабай шалканга тотынган, тарталар-тарталар, тартып чыгара алмыйлар икән.

Әби *(маңгаендагы тирен сөртеп ала.)*

Булмый, бабай, туктале,

Кызны чыгарыйк әле.

Кызым! Кызым! Гөлзирә!

Кил әле син бергә!

Кыз (*көзгесенә карый-карый чыга.)*

Ай, битләрем алланды,

Иренншрем кызарды.

Әбием, тагын нәрсәгә

Мине өйдән чыгардың?

Әби (*кулы белән шалканга күрсәтеп.)*

Кара, кызым, Күрәмсең:

Шалкан ничек үскәнен!

Бергәләп тартып карыйк,

Бушалканны чыгарыйк!

(*Кыз,бии-бии шалкан тирәли әйләнеп чыга, әбигә килеп тотына*.)

**2 нче алып баручы**. Кыз әбигә, әби бабайга,бабай шалканга тотынган. Тарталар-тарталар, тартып чыгара алмыйлар икән.

Кыз ( *кулларын карый*.)

Ай, кулым арды!

Тартуы авыр ла!

 Акбайны чакырыйк,

Булышсен тартырга!

Акбай! Акбай!.Кайда син?

 Ник бирегә килмисәң?

Акбай, булыш, бик авыр

Бу шалканны тартуы!

Акбай (*чыга.)*

Һау-һау! Ни булды монда?

 Көн буе саклыйм йортны.

Бер каракны китермим,

 Энәгә дә тидермим

Һау-һау! Ни булды, Гөлзирә?

Кыз ( *күрсәтеп.*)

Тотын минем артыма,

Әйдә, шалкан тартырга

( *Акбай һау-һаулап урап чыга, кызның артына килеп тотына.)*

**1 нче алып баручы**. Акбай кызга, кыз әбигә, әби бабайга,бабай шалканга тотынган. Тарталар-тарталар, тартып чыгара алмыйлар икән.

 Акбай ( *туктап, тирен сөртә.)*

 Һау-һау-һау! Булмый болай!

Шалкан бигрәк зур булган.

Кая син, Мияубикә?

Ярдәмгә килеп җит лә.

Мияубикә *( келәмнән торып чыга.)*

Мияу-мияу-мияу мин,

 Һәрвакытта уяу мин.

Сөт эчәм, тычкан тотам,

Йокларга бик яратам! (Киерелеп ала.)

Акбай, Акбай! Ник уяттың мине?

Акбай (*күрсәтеп.)*

Бабай шалкан үстергән.

Шалкан гаҗәп зур булган.

Тартып-тартып карыйбыз-

Һич чыгара алмыйбыз

 -Булыш әле, Мияубикә!

**2 нче алып баручы**. Песи эткә, эт кызга, кыз әбигә, әби бабайга,бабай шалканга тотынган. Тарталар-тарталар, тартып чыгара алмыйлар икән.

 Барысы да, уфылдап, тирләрен сөртәләр.

 Мияубикә. Мияу-мияу, арыдым!

Ә шалкан чыкмый һаман!

Бергә-бергә җиңел булыр,

Ярдәм сорыйк тычканнан.

Тычкан-тычкан,чи-чи-чи!

Син кайларда йөрисең?

Һич тимәскә сүз бирәм,

Килсәң иде бирегә!

 Тычкан (*чи-чи килеп чыга.)*

Качып ипи кимердем,

Әллә шуны сиздәңме?

Мияубикә, ни кирәк?

Чабып килдем тизрәк.

Мияубикә *(күрсәтеп.)*

Бабай үстергән шалкан.

Шалканы бик зур булган!

Тычкан, ярдәмең кирәк,

Татып чыгырыйк тизрәк!

 **1 нче алып баручы**. Тычкан песигә, песи эткә, эт кызга, кыз әбигә, әби бабайга,бабай шалканга тотынган. Тарталар-тарталар икән- шалкан килеп тә чыккан!

Шалкан (*торып баса.)*

Бабай чәчте орлыгым,

 Сулар сибеп үстерде.

Витаминлы, бик файдалы,

Тәмле булып өлгердем.

 Балалар, түгәрәк ясап, шалкәанны уртага алалар.

Балалар (*җырлыйлар.)*

Әй, бабабыз бик уңган!

Үстергән шундый шалкан!

Шалкан үскән, зур булган,

 Бөтен бакчабыз тулган!

Без әбигә булышырбыз,

Бергәләп тәмләп ашарбыз.

(*Кунакларга карап, кулларын җәеп.)*

Шалканнан авыз итәргә

Без сезне дә чакырабыз.